Woede oor TV-aanbieder wat leeu jag in SA | Maroela Media
Woede oor TV-aanbieder wat leeu jag in SA
Dié foto wat Bachman op Facebook en Twitter gelaai het, het 'n herrie op sosiale netwerke veroorsaak.
'n Aanlynpetisie wat die Suid-Afrikaanse regering versoek om Melissa Bachman, 'n Amerikaanse TV-aanbieder en jagter, te verbied om weer na Suid-Afrika te kom, is reeds deur meer as 77 000 mense onderteken.
Bachman het 'n foto van haarself op die sosiale netwerke Facebook en Twitter geplaas nadat sy 'n leeumannetjie doodgeskiet het. Maroela Media verneem die jag het op 'n plaas buite Zeerust in Noordwes plaasgevind. Die foto het tot woede onder gebruikers van sosiale netwerke gelei. Elan Burman, 'n inwoner van Kaapstad, het kort hierna 'n petisie begin op die webtuiste www.change.org. Die petisie is onder meer gerig aan die departement van binnelandse sake en die minister van omgewingsake en eis dat Bachman verban word om Suid-Afrika weer te besoek. Richard Robinson van Maryland in die VSA, een van die ondertekenaars van die petisie, skryf: "Jy, dame, is wat fout is met die wêreld. Vat sonder enige gevolge. Skiet, moor, verbruik, vernietig. Jy het nie 'n leeu doodgemaak nie, jy het agter 'n masjien gestaan en 'n klein sneller getrek, jou patetiese, hartseer verskoning van 'n mens."
Bachman het na die geweldige reaksie op haar foto haar Facebook- en Twitter-profiele gesluit. Bachman is bekend as 'n ywerige jagter. Op haar webtuiste is daar onder meer foto's van haar met 'n krokodil, 'n sebra, 'n beer en 'n takbok wat sy gejag het.
Vier sterf in ongeluk
Hardloop-legende ernstig beseer in tref-en-trap
PATETIES!!!! Jag as jy hom kan eet! Mar jag vir n "trofee"? NEE SIES!
More Monique, hulle kom van oorsee om hier te kom moor nes Dewani. Pateties verby
Elan Burman moet bykom. Jag is wettig in Suid-Afrika. As dit hom so pla laat hy dan liewer 'n petisie opstel teen die regering wat dit toelaat.
Lions are one of the big 5 that really breed well in captivity. My sentiments are that why can the death of 1 not care for the other…? This farm where the hunt took place on might with the income generated from this 1 lion care for 50-100 species more, that would not be possible if this lion was just killed, like for instance poaching but it was done in controlled environment and generated income. Lions are not even remotely on the list to be extinct. Why don't we use our meagre resources and our efforts to help the rhino's… Lees meer »
Ok, ek stem saam dat dit nie reg is om te skiet wat jy nie gaan eet nie, en slegs vir die troffee, maar rerig, 'n petisie teen een persoon om verban te word uit ons land, terwyl daar honderde Suid Afrikaners is wat elke jaar dieselfde doen in hul eie land, wat diere uit moor net om 'n foto of troffee op hul muur te kan hang? Is dit nie bietjie drasties nie?